71. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 384 της 29 Απρ./6 Μαΐου 1980 (ΦΕΚ Α΄  107) Περί συστάσεως θέσεων ομογενών εκπαιδευτικών εις ελληνικά σχολεία του εξωτερικού και ρυθμίσεως συναφών θεμάτων. Έχοντες υπ’ όψει τας διατάξεις: 1)Του άρθρ. 22 του Νόμ. 817/1978 «περί ρυθμίσεως ενίων εκπαιδευτικών και εκκλησιαστικών θεμάτων». 2)Της παρ. 2 του άρθρ. 2 του Νόμ. 186/1975 «περί Κ.Ε.Μ.Ε.». 3)Του άρθρ. 12 παρ. 1 και 2 του Νόμ. 400/1976, εν συνδυασμώ προς τας διατάξεις του άρθρ. 15 του Π.Δ. 770/1975. 4)Την υπ’ αριθ. 14/1979 πράξιν του Κέντρου Εκπαιδευτικών Μελετών και Επιμορφώσεως (Κ.Ε.Μ.Ε. και 5)Την υπ’ αριθ. 397/1980 γνωμοδότησιν του Συμβουλίου της Επικρατείας, προτάσει των Υπουργών Εθνικής Παιδείας και Θρησκευμάτων, Εξωτερικών, Προεδρίας Κυβερνήσεως και Οικονομικών, αποφασίζομεν: Σύστασις θέσεων Άρθρ.1.-1.Προς κάλυψιν των εις διδακτικόν προσωπικόν αναγκών Ελληνικών σχολείων του εξωτερικού Δημοτικής και Μέσης Εκπαιδεύσεως, συνιστώνται αι κάτωθι τακτικαί θέσεις εκπαιδευτικών λειτουργών, καταλαμβανόμεναι υπό ομογενών εκπαιδευτικών. α)Διδασκάλων 100. β)Καθηγητών 45. 2.Αι κατά την προηγουμένην παράγραφον συνιστώμεναι θέσεις κατανέμονται κατά κλάδους, βαθμούς και μισθολογικά κλιμάκια ως ακολούθως: α)Κλάδος Διδασκάλων-Θέσεις: Διευθυντών Α΄ επί μισθολογικώ κλιμακίω 8, έξ, Διευθυντών Β΄ επί μισθολογικώ κλιμακίω 7, 8, Διδασκάλων Α΄ επί μισθολογικοίς κλιμακίοις 5-6, 74, Διδασκάλων επί μισθολογικοίς κλιμακίοις 2-4, 12.Εισαγωγικός βαθμός του κλάδου ορίζεται ο του Διδασκάλου επί μισθολογικώ κλιμακίω 2. β)Κλάδος Καθηγητών-Θέσεις: Λυκειαρχών επί μισθολογικώ κλιμακίω 9, 3, Γυμνασιαρχών επί μισθολογικώ κλιμακίω 8, 3, βοηθών Γυμνασιαρχών επί μισθολογικώ κλιμακίω 7, 15, Πρωτοβαθμίων Καθηγητών επί μισθολογικοίς κλιμακίοις 5-6, 19, Καθηγητών επί μισθολογικοίς κλιμακίοις 2-4, 5. Εισαγωγικός βαθμός είναι ο του καθηγητού επί μισθολογικώ κλιμακίω 3 δια τους ανήκοντας εις τους Κλάδους Α1 έως Α8 και ο του καθηγητού επί μισθολογικώ κλιμακίω 2 δια τους ανήκοντας εις τους Κλάδους Α9 έως και Α11. Διορισμός Άρθρ.2.-1.Ο διορισμός εις τας εν άρθρ. 1 θέσεις ενεργείται δι’ αποφάσεως του Υπουργού Εθνικής Παιδείας και Θρησκευμάτων. 2.Οι υποψήφιοι προς διορισμόν υποβάλλουν σχετικήν αίτησιν μετά των λοιπών δικαιολογητικών εις την υπηρεσίαν Εκπαιδεύσεως Ελληνοπαίδων Εξωτερικού μέσω του Ελληνικού Προξενείου της χώρας εις την οποίαν υπηρετούν. 3.Ο διορισμός ενεργείται εις τον εισαγωγικόν βαθμόν του κλάδου. Κατ’ εξαίρεσιν οι διορισμοί των διαβαθμισθέντων κατά τας κειμένας διατάξεις ή εχόντων προϋπηρεσίαν γίνονται εις βαθμόν ανώτερον του εισαγωγικού, προκύπτοντα εκ της διαβαθμίσεως ή του συνυπολογισμού της προϋπηρεσίας των. 